CHO มาแล้ว! งบฯ ไตรมาสแรกกำไรหดเหลือ 7.05 ลบ.
CHO งบฯ ไตรมาสแรกกำไรหดเหลือ 7.05 ลบ.ลดลง 79% จากช่วงเดียวกันของปีก่อนที่มีกำไรสุทธิ 33.90 ล้านบาท เนื่องจากรายได้ตามสัญญาลดลงทั้งในประเทศและต่างประเทศ
14 พ.ค. 2558

บริษัท ช.ทวี ดอลลาเซียน จำกัด (มหาชน) หรือ CHO รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 7.05 ล้านบาท หรือมีกำไรสุทธิ 0.0093 บาทต่อหุ้น ลดลง 79% จากช่วงเดียวกันของปีก่อนที่มีกำไรสุทธิ 33.90 ล้านบาท หรือมีกำไรสุทธิ 0.0475 บาทต่อหุ้น
โดยผลการดำเนินงานที่มีกำไรลดลง เนื่องจากรายได้ตามสัญญาลดลงทั้งในประเทศและต่างประเทศ